Diari Oficial de la Generalitat Valenciana


Sumari del DOGV 3320, del 01-09-1998 (1998/6443)

ACORD de 30 de juny de 1998, de la Comissió Territorial d'Urbanisme de València, relatiu a l'esmena d'error detectat respecte de la finca I en l'expedient tramitat per a l'expropiació de terrenys destinats a equipament i vial ronda, en el terme municipal de la Font d'En Carròs.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3320

Data del DOGV
:   01-09-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/6443


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 30 de juny de 1998, de la Comissió Territorial d'Urbanisme de València, relatiu a l'esmena d'error detectat respecte de la finca I en l'expedient tramitat per a l'expropiació de terrenys destinats a equipament i vial ronda, en el terme municipal de la Font d'En Carròs. [1998/A6443]
  
Vist l'expedient instruït per l'Ajuntament de la Font d'En Carròs, relatiu a l'esmena d'error detectat respecte de la finca I en l'expedient tramitat per a l'expropiació de terrenys destinats equipament i vial ronda, i de conformitat amb els següents:
  
Antecedents de fet
  
Primer
  
Que el citat expedient d'expropiació, l'aprovà inicialment el Ple de l'Ajuntament en data 2 de juliol de 1993, i després del període d'informació pública amb notificació individual als afectats, el Ple aprovà una modificació del projecte en sessió de 3 de desembre de 1993. Després de ser sotmés l'expedient a un nou tràmit d'informació pública, amb inclusió de les notificacions individuals, el Ple de l'Ajuntament l'aprovà en data 4 de març de 1994. Tramés l'expedient a la Comissió Territorial d'Urbanisme de València, aquesta procedí a la seua aprovació en data 27 de setembre de 1994, i el citat acord es publica en el Diari Oficial de la Generalitat Valenciana número 2.401, de data 5 de desembre de 1994. En l'expedient d'expropiació de referència, i segons la documentació que es troba en aquest, no consta cap al·legació o reclamació en relació amb la denominada finca I objecte d'expropiació, després de les publicacions i notificacions que s'efectuaren.
  
Segon
  
Que l'Ajuntament de la Font d'En Carròs detecta l'existència d'un error material consistent en l'aparició d'un propietari respecte del qual no se seguiren actuacions. El citat error es produí en imputar a un altre la parcel·la propietat de la persona respecte de la qual no s'han seguit actuacions.
  
Tercer
  
Que l'Ajuntament de La Font d'En Carròs ha donat audiència i vista d'allò que s'ha actuat als interessats afectats en l'esmena de l'error, amb trasllat a aquests del text literal dels nous fulls de descripció i de preu just individualitzat de la citada finca I.
  
Quart
  
Que l'Ajuntament de La Font d'En Carròs, en data 28 de maig de 1998, acordà sol·licitar de la Comissió Territorial d'Urbanisme l'esmena d'error detectat respecte de la citada finca I i l'aprovació de la modificació dels fulls de descripció i el full de preu just individualitzat d'aquesta, i es remet una còpia autoritzada de l'expedient instruït per a l'esmena.
  
Cinqué
  
La Comissió Informativa de la Comissió Territorial d'Urbanisme de València, en sessió del 24 de juny de 1998, emeté informe relatiu al projecte que ens ocupa, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
De conformitat amb allò que s'ha previst en l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les administracions públiques podran rectificar en qualsevol moment, d'ofici o a instància dels interessats, els errors materials de fet o aritmètics existents en els seus actes.
  
Segon
  
Atés que s'ha donat compliment a allò que s'ha establit en l'article 84 de la Llei de Règim Jurídic de les Administracions Públiques i del Procediment Administratiu Comú, així com en l'article 202. 2 del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Tercer
  
La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb allò que s'ha establit en l'article 202.6 del Reglament de Gestió Urbanística i l'article 10.d del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista del que antecedeix, la Comissió Territorial d'Urbanisme en sessió del 30 de juny de 1998
  
ACORDA
  
Primer
  
Aprovar la correcció de l'error material detectat en l'expedient tramitat per l'Ajuntament de la Font d'En Carròs en l'expedient de taxació conjunta «Equipament i sistema general viari».
  
Segon
  
Aprovar les valoracions dels béns i els drets que s'han d'expropiar de conformitat amb el nou full d'estimació aportada.
  
Tercer
  
Declarar la urgent ocupació dels béns i els drets afectats.
  
Tot això referit a la correcció d'error «Equipament i sistema general viari» de la taxació conjunta de la Font d'En Carròs.
  
Contra la present resolució, que no posa fi a la via administrativa, en allò que afecta el punt 3 es pot interposar recurs ordinari, davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció de la present notificació.
  
Respecte dels punts 1 i 2 no és possible cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix, pertoca notificar el present acord als interessats titulars de béns i drets que figuren en el projecte d'expropiació, el qual s'acompanyarà d'una còpia del full de preu just aprovat, i se'ls significa que, en el termini de 20 dies hàbils següents al de recepció d'aquesta notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si, en aquest termini, els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entendrà determinat el preu just definitivament i de conformitat. Dels fulls d'estimació impugnada, aquesta Comissió en donarà trasllat, junt amb l'expedient, al Jurat Provincial d'Expropiació Forçosa de València.